ટૂંક સમયમાં જ લગ્નગ્રંથિથી જોડાનારી ભૂજની માધવી કંસારા કહે છે, “આજે પરસ્પર સમજણ જ મહત્ત્વની છે. સ્વતંત્રતા અને સ્વચ્છંદતા વચ્ચેની ભેદરેખા ક્યારેય ઓળંગવી ન જોઇએ. લગ્ન વખતની સપ્તપદીને સમજીને તેને અનુસરવાથી જ આજનાં યુવક-યુવતીનું જીવન સુખમય બની શકે. સપ્તપદી એટલે જ આજે પણ ઉપયોગી છે.” માધવીના મંગેતર અંશુલ વછરાજાની સહમત થતાં કહે છે, “જે સપ્તપદીને અનુસરવાનો પ્રામાણિક પ્રયત્ન કરતાં નથી તેમના લગ્નજીવનમાં સુખ રહેતું નથી. શાંતિ મળતી નથી. સપ્તપદી સંવાદિતા જાળવવાનું શીખવે છે.”